b'\n_START_ARTICLE_\nHannes Suominen\n_START_PARAGRAPH_\nHannes Suominen (s. 1981 Salo) on suomalainen elokuva- ja teatterin\xc3\xa4yttelij\xc3\xa4. _NEWLINE_Suominen valmistui n\xc3\xa4yttelij\xc3\xa4ksi Teatterikorkeakoulusta vuonna 2004. T\xc3\xa4t\xc3\xa4 ennen h\xc3\xa4n oli ehtinyt n\xc3\xa4ytell\xc3\xa4 sivuroolin Jarmo Lampelan ohjaamassa ja Tove Idstr\xc3\xb6m k\xc3\xa4sikirjoittamassa elokuvassa Eila (2003), josta h\xc3\xa4n oli my\xc3\xb6s ehdokkaana parhaan miessivuosan Jussi-palkinnon saajaksi. Tuona vuonna palkinto meni kuitenkin Juha Mujeelle elokuvasta Raid (2003)._NEWLINE_Vuoden 2003 j\xc3\xa4lkeen Suominen on esiintynyt muun muassa p\xc3\xa4\xc3\xa4osassa Matti Ij\xc3\xa4ksen tv-elokuvassa Tuulikaappimaa (2003) ja sivuosissa Auli Mantilan elokuvassa Yst\xc3\xa4v\xc3\xa4ni, Henry (2004) ja Ilkka Vanteen elokuvassa Lupaus (2005) ._NEWLINE_Elokuvaroolien lis\xc3\xa4ksi Suominen on my\xc3\xb6s tunnettu teatterin\xc3\xa4yttelij\xc3\xa4. H\xc3\xa4n on n\xc3\xa4ytellyt muun muassa Tampereen ty\xc3\xb6v\xc3\xa4en teatterissa n\xc3\xa4ytelm\xc3\xa4ss\xc3\xa4 Siunattu hulluus (2004) ja Helsingin kaupunginteatterissa n\xc3\xa4ytelmiss\xc3\xa4 Beljakovin talvi (2007), Manillak\xc3\xb6ysi (2007), Ivanov (2008) ja Myyr\xc3\xa4 (2009). Turun Linnateatterissa Suominen esiintyi n\xc3\xa4ytelm\xc3\xa4ss\xc3\xa4 Taikatalvi. Halikon Rikalam\xc3\xa4en kes\xc3\xa4teatterissa h\xc3\xa4n debytoi ohjaajana Neil Hardwickin ja Jussi Tuomisen samannimiseen tv-sarjaan perustuvassa n\xc3\xa4ytelm\xc3\xa4ss\xc3\xa4 Tankki t\xc3\xa4yteen kes\xc3\xa4ll\xc3\xa4 2009. Hannes Suominen on mukana vuoden 2017 Aku Louhimiehen ohjaamassa Tuntematon sotilas -elokuvassa sotamies Vanhalana._NEWLINE_Suominen sijoittui toiseksi Tanssii t\xc3\xa4htien kanssa -tanssiohjelman 11. tuotantokaudella syksyll\xc3\xa4 2018._NEWLINE_Hanneksen isoveli on Joonas Suominen, joka on esiintynyt useissa elokuvissa, mainoksissa, ohjannut teatterin\xc3\xa4yt\xc3\xb6ksi\xc3\xa4 ja \xc3\xa4\xc3\xa4nin\xc3\xa4ytellyt piirretyiss\xc3\xa4 ja peleiss\xc3\xa4.'